Olympiapyöräilyä katsomassa ollut 54-vuotias mies pidätettiin todella erikoisin perustein, kertoo Daily Mail

Lontoon olympialaisten pyöräilykisoissa tapahtui hieman erikoinen tapahtuma. GETTY IMAGES

Mark Worsfold oli monen muun tavoin katsomassa Lontoon olympialaisten pyöräilyä. Mies kuitenkin pisti väkijoukosta poliisin silmään, sillä hän ei hymyillyt.

Worsfoldin mukaan hänet heitettiin maahan ja lyötiin rautoihin juuri, kun pyöräilijät olivat ajamassa ohi. Huolestunut vaimo sai kuulla miehensä joutuneen pidätetyksi vasta, kun hän teki ilmoitusta puolisonsa katoamisesta. Vaimo oli huolestunut, kun mies ei ollut tullut heidän tyttärensä syntymäpäiväjuhliin.

Poliisin mukaan Worsfold pidätettiin, tämän käytöstapojen vuoksi. Mies ei nimittäin hymyillyt tapahtuman aikana. Mies myös sattui seisomaan aivan erään protestiryhmän vieressä. Lopulta useat väärinkäsitykset johtivat pidätykseen.

Worsfoldin hymyilemättömyydelle on kuitenkin hyvä syy, sillä mies kärsii parkinsonin taudista. Yksi oireista on kasvojen lihasten jäykkyys, joka saa kasvot näyttämään ilmeettömiltä.

Pidätyksen yhteydessä miehen hallusta löytyi myös kääntöveitsi sekä kumisia veitsiä. Myös tähän löytyi lopulta selitys, sillä Worsfold on entinen sotilas ja hän opettaa taekwondoa. Hän oli ollut pitämässä näytöstä ja tullut suoraan sieltä katsomaan pyöräilyä.

Pidätyksen tehneet poliisit ovat pyytäneet tekoaan anteeksi. Worsfold lähetti myöhemmin poliisille kirjeen, jossa hän antaa anteeksi aiheettoman pidätyksen sekä kertoo ymmärtävänsä väärinkäsityksen.

Lähde: Daily Mail